Spongiforma squarepantsii

Spongiforma squarepantsii הוא מין של פטרייה ממשפחת Boletaceae שהתגלה ביערות של מלזיה ב-2010 ושהתפרסמה לראשונה כמין חדש במאמר בכתב העת Mycologia במאי 2011.

הפטרייה שייכת לסוג Spongiforma הרומז לגופו דמוי הספוג של פרי הפטרייה (ספוריוקרפ), ושם המין squarepantsii מצביע על צורתה המזכירה את בובספוג מכנסמרובע (SpongeBob SquarePants). צפייה במשטח נושא נבגים של הפטרייה באמצעות מיקרוסקופ אלקטרוני, נדמתה בפני כותבי המאמר שדיווח על הפטרייה כ"דמוי קרקעית ים עם ספוגי ים צינוריים".

ריחו של המין מעופש.

הוא אחד מהפטריות שיכולות אחרי סחיטה לחזור לצורתן המקורית.

בעונה הראשונה של סדרת הטלוויזיה בובספוג מכנסמרובע בפרק 13 לציון ליל כל הקדושים, רואים את מוחו של בובספוג, המזכיר את הפטריה.

קישורים חיצוניים 

 כתבה על הגילוי של הפיטרייה, באתר bbc 
כתבה נוספת על הגילוי של הפיטרייה, באתר theregister

הערות שוליים 

פטריות בסיסה
בובספוג מכנסמרובע
פטריות שתוארו ב-2011
אפונימים